సాహిత్య సురభి

సాహిత్య సురభి పుస్తకాన్ని జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించిన విమర్శ గ్రంథం.
 రచన నేపథ్యం 
సాహిత్య సురభిని గ్రంథకర్త విశ్వనాథ సత్యనారాయణ 1968-69లో వ్రాశారు. ఈ గ్రంథం 1969లో మొదటి ముద్రణ పొందింది. 2007లో గ్రంథకర్త కుమారుడు విశ్వనాథ పావనిశాస్త్రి సంపాదకత్వంలో పునర్ముద్రణ పొందింది.సాహిత్య సురభికి ఒక్కమాట శీర్షికన విశ్వనాథ పావనిశాస్త్రి నోట్ తెలుగు వారి నిత్యవ్యవహారంలోంచి తెలుగు పద్యాలు తప్పుకుపోవడం వల్ల ఎంత చదువుకున్నవారైనా కూడా తెలుగు పద్యాలు విని, చదివి అర్థం చేసుకోలేకపోతున్నారనీ, అందుకే 300 పద్యాలు (కొన్ని శ్లోకాలు కూడా), వాటికి అర్థాలు, దాని వెనుక భావం, దానిలో విశేషార్థం వివరిస్తూ తానీ గ్రంథం రచించానని విశ్వనాథ సత్యనారాయణ పేర్కొన్నారు. ఈ మూడువందల పద్యములు పనిపెట్టుకుని మాటిమాటికి చదువుకున్నచో, వ్రాసిన వ్యాఖ్యానములు తెలిసికొన్నచో, ప్రతివాడును సామాన్యమైన ఆంధ్రభాషావేత్త యగుని. వానిని పండితుడు అనవచ్చునని గ్రంథకర్త స్వయంగా పీఠికలో వ్రాసుకున్నారు. నేటి దేశమున మన యాంధ్రభాషా జ్ఞానమును ప్రజలలో సముద్ధరించుటకు చేసిన ప్రయత్నమిది  అని పుస్తకాన్ని గురించి తెలిపారు.సాహిత్య సురభికి విశ్వనాథ సత్యనారాయణ పీఠిక
 రచయిత గురించి 
 ప్రధానాంశాలు 
ఎంపిక చేసుకున్న వివిధ పద్యాలకు, కొన్ని శ్లోకాలకు ప్రతిపదార్థ, భావ, విశేషార్థ సహిత వ్యాఖ్యానాలు అందజేశారు. మొత్తం 300 ఉన్న ఆ పద్యాలు, శ్లోకాల్లో అన్ని విధాలుగా వైవిధ్యం కలిగేలా జాగ్రత్త వహించారు.

ఇవి కూడా చూడండి
 విశ్వనాధ సత్యనారాయణ
 ముఖ్యమైన తెలుగు పుస్తకాల జాబితా

 మూలాలు 

వర్గం:తెలుగు పుస్తకాలు
వర్గం:విశ్వనాథ సత్యనారాయణ రచనలు
వర్గం:సాహిత్య విమర్శలు
వర్గం:తెలుగు పద్యాలు
వర్గం:తెలుగు సాహిత్యం విశ్లేషణ
వర్గం:1969 పుస్తకాలు